Tarbijakaitse ja Tehnilise Järelvalve Amet

Endla 10A

10122 Tallinn 22.08.2023 nr TM-JUH-4/5


Info@ttja.ee

**Hoonestusloa taotlus Saare 1 meretuulepargi rajamiseks**

### Käesoleva dokumendiga taotleb Liivi Offshore OÜ (edaspidi ka **taotleja**) vastavalt Ehitusseadustiku **§1133** avaliku veekogu koormamist tuuleelektrijaamaga (edaspidi **meretuulepark**) koguvõimsusega 1525 MW ning palub algatada hoonestusloa menetlus põhinedes alljärgnevatele andmetele.


# **Hoonestusloa andmed**

1. Taotluses toodud Saare I meretuulepargi eesmärk on toota taastuvenergiat, kasutades selleks merepõhja fikseeritud vundamentidel elektrituulikuid.
2. Tuulikud on plaanis fikseerida merepõhja, veesügavuses 25 kuni 40 meetrit, kasutades ehitusgeoloogilistel teguritel põhinevat parimat lahendust. Kaalutavad vundamenditehnoloogiad on vai-, sõrestik-, kolmjalg- või gravitatsioonivundamendid. Nimetatud vundamenditüüpidest võib vajada merepõhja ettevalmistamist vaid gravitatsioonivundament, juhul kui põhjasetete kandetugevus on ebapiisav. Vai-, sõrestik- ja kolmjalgvundamendid eeldavad nende merepõhja rammimist, süvistussügavus kõige pehmemate pinnasetete korral võib olla võrdne meresügavusega. Tehnoloogiline valik langetatakse keskkonnamõjude uuringu ja tehnilise projekteerimise tulemusena. Sõltuvalt valitud tuulikutüübist on ehitistee maksimaalne tipukõrgus kuni 400 meetrit. Ühe tuuliku vundamendi aluseks pinnaks on kavandatud kuni 2500 m2.
3. Meretuulepark koosneb vähemalt 61 elektrituulikust koguvõimsusega kuni 1525 MW. Tehnoloogia arenedes on võimalik ennustada, et pargi rajamise hetkeks on turul saadaval meretuulikud ühikvõimsusega kuni 25 MW, kuid ei ole välistatud ka võimsamad tuulikud. Tuulepargi poolt koormatav ala 61 tuulikuga ja kuni kahe alajaamaga hõlmab ehitusalust pinda 157 500 m2.
4. Taotletava hoonestusala suurus on 77675443,75 m2 ehk 77,68 km2, mille sisse ei ole arvestatud elektrivõrguga ühendavate kaablite poolt koormatud ala. Eelnimetatud ehitiste täpne arv, ehitisealune pind ja asukoht sõltuvad eelkõige merepõhjauuringute ja keskkonnamõju hindamise tulemustest. Seetõttu võib lõplikus projektis olla võrreldes käesolevas taotluses esitatuga mõningaid erinevusi rajatiste tegeliku arvu ja ehitistealuse pinna osas.

**Tabel 1. Tuulepargi ala koordinaadid**

|  |  |
| --- | --- |
| X | Y |
| 6417268 | 438617 |
| 6417108 | 437224 |
| 6421482 | 435613,3 |
| 6424121 | 432908,5 |
| 6424128 | 432901,3 |
| 6424133 | 432895,7 |
| 6425707 | 433909,1 |
| 6425707 | 433909,1 |
| 6431024 | 433289 |
| 6425972 | 438588,2 |
| 6418199 | 446740,9 |
| 6418197 | 446742,6 |
| 6418094 | 445837,6 |
| 6417781 | 443104,5 |
| 6417752 | 442848,2 |
| 6417268 | 438617 |

Meretuulepark on planeeritud ühendada Eesti maismaal kõrgpingevõrguga. Tuulepargi kaablid on diameetriga kuni 0.5 m, süvistatud 1-3 m sügavusele põhjasetetesse. Ühes süvises on üks kaabel. Eeldatavad ekspordikaablitrajektoorid on toodud joonisel 1. Lõplik elektrikaablite trajektoor selgub keskkonnamõjude hindamise tulemusena. Alajaam(ad) rajatakse meretuulikutega analoogsele vundamendilahendusele.



Joonis 1. Merealaplaneeringust lähtuvad kaablitrajektoorid

1. Kavandatud tuuleelektrijaama potentsiaalne nimivõimsus on kuni 1525 MW. Taotluse lisana on esitatud põhivõrguettevõtja tehnilised tingimused põhivõrguga liitumise kohta.
2. Esitame esialgse nimekirja planeeritavatest uuringutest vastavalt Ehituseadustiku **§1133 lõik 2, punktile 6. Tuulelektrijaama rajamisel veekogusse tuleb algatada keskkonnamõjude hindamine. Asjaosaliste huvigruppide põhjendatud uuringud on võimalik nimekirja lisada, täpne nimekiri uuringutest selgub keskkonnamõjude hindamise programmi koostamise käigus. Lisanduvalt hoonestusloa taotlusalale hõlmavad uuringud ka elektrikaablite trajektooril olevaid alasid.**

**Nimekiri uuringutest:**

1. Veealuse- ja atmosfäärimüra, sh madalsagedusliku ning infraheli mõjude uuring;
2. vibratsiooni uuring;
3. elukeskkonna ja liikide kaitsega seotud uuringud: kalad, hülged, linnud, käsitiivalised;
4. geoloogilised uuringud ja mõjud merepõhjale;
5. meteoroloogilised uuringud, mis hõlmavad muuhulgas tuuleolusid, lainetust ja jääolusid;
6. heljumi uuringud;
7. arheoloogilised merepõhja uuringud;
8. visuaalse mõju hindamine;
9. mõju hindamine navigatsiooniohutusele;
10. sotsiaalmajanduslike mõjude uuring.
11. Liivi Offshore OÜ taotleb hoonestusluba kehtivusajaga 50 aastat. Meretuulepargi planeeritud eluiga on vähemalt 30 aastat, kuid tehnilise lahenduse etapis võib selguda, et see on ka pikem. Planeeritud eluea lõpu lähenedes tehakse meretuulepargile põhjalik seiskorra analüüs, ning võimaluse korral eluiga pikendatakse. Kui peaks selguma, et eluea pikendamine ei ole teostatav ja vundamentidele ei ole võimalik uusi tuulikuid paigaldada, demonteeritakse park. Sellisel juhul viiakse läbi sellekohane mõjude hindamine. Tuulegeneraatorid ja kaasnev infrastruuktuur töödeldakse ümber jälgides ringmajanduse põhimõtteid, eesmärgiga taaskasutada materjale maksimaalses ulatuses.
12. Liivi Offshore OÜ kinnitab, et äriregistrile esitatud andmed äriühingu osanike ning tegeliku kasusaaja kohta on täielikud ja tõesed.
13. Hoonestusloa objektiks oleva ehitise valmimist ja hilisemat kasutamist plaanitakse rahastada oma- ja laenukapitalist.
14. **Lisad**

Esitatud hoonestusloa taotlusel on 3 lisa:

1. Elering AS 07.08.2023. esitatud tehnilised tingimused põhivõrguga liitumise kohta.
2. Emaettevõtte Enefit Green AS majandusaasta aruanded
3. Hoonestusloa vastavus Tarbijakaitse ja Tehnilise Järelevalve Ameti juhendile „Konkureerivate hoonestusloa taotluste hindamine“ 19.05.2023 versioon 2. Palume käsitleda vastavat dokumenti ärisaladusena, ning märkida vaid asutusesiseseks kasutamiseks. Hoonestusloa vastavuse kinnitamiseks sisalduv lisa ,,Vastavus Ehitusseadustiku §1139lõige 2 punktidele 1.-11.“ põhineb osaliselt avaldamata infol ja vastab ärisaladuse tunnusele EKTÄKS § 5 lg 2.

Lugupidamisega

(allkirjastatud digitaalselt)

Veiko Räim

juhatuse liige

(allkirjastatud digitaalselt)

Innar Kaasik

juhatuse liige